
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 25 octombrie 2011

PL-x 544/2011


AVIZ

asupra

proiectului de Lege pentru modificarea şi completarea Legii nr.53/2003 – Codul Muncii, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr.53/2003 – Codul Muncii, cu modificările şi completările ulterioare, trimis cu adresa nr. PL-x 544 din 11 octombrie 2011, înregistrat cu nr.31/944 din 13 octombrie 2011. 
Proiectul de lege a fost adoptat de Senat, în şedinţa din 5 octombrie 2011, în condiţiile articolului 75 alineatul (2) teza a III-a din Constituţia României, republicată, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea şi completarea Legii nr.53/2003 – Codul Muncii, cu modificările şi completările ulterioare.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 25 octombrie 2011.

Membrii comisiei au examinat proiectul de lege supus avizării, expunerea de motive, punctul de vedere al Guvernului României, transmis cu adresa nr. 1135 din 13 mai 2011, conform căruia Guvernul nu susţine adoptarea iniţiativei legislative şi avizul favorabil, cu observaţii şi propuneri al Consiliului Legislativ, aviz cu nr.411 din 6 aprilie 2011.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege pentru modificarea şi completarea Legii nr.53/2003 – Codul Muncii, cu modificările şi completările ulterioare, întrucât iniţiativa legislativă conţine prevederi identice cu cele din proiectul de Lege pentru modificarea şi completarea Legii nr.53/2003 – Codul Muncii, cu modificările şi completările ulterioare, iniţiat de Guvern şi pentru care acesta şi-a asumat răspunderea în Parlament, la 8 martie 2011. Proiectul de Lege a fost adoptat în data de 16 martie 2011, în şedinţa comună a celor două Camere ale Parlamentului, devenind Legea nr.40/2011.
În raport de obiectul şi conţinutul reglementării, proiectul de lege face parte din categoria legilor organice.

                       
PREŞEDINTE,                          
    SECRETAR,

                        
  Daniel Buda                                    Gabriel Andronache

Consilier parlamentar,

Rodica Penescu

